**ชื่อ**เรื่อง การดูแลตนเองของผู้ป่วยเบาหวานโรงพยาบาลส่งเสริสุขภาพตำบลธวัชบุรี อำเภอธวัชบุรี จังหวัดร้อยเอ็ด

 **ผู้ศึกษา** กมนนัทธ์ สารกุล

### บทคัดย่อ

 การวิจัยครั้งนี้เป็นการวิจัยเชิงสำรวจ (Survey Study) มีวัตถุประสงค์เพื่อศึกษาการดูแลตนเองของผู้ป่วยเบาหวานโรงพยาบาลส่งเสริมสุขภาพตำบลธวัชบุรี กลุ่มตัวอย่างได้แก่ผู้ป่วยเบาหวานที่มีอายุตั้งแต่ 20 ปี ขึ้นไป การเลือกกลุ่มตัวอย่างโดยอาศัยหลักความน่าจะเป็น (Probability sampling)ใช้วิธีการสุ่มวิธีสุ่มตัวอย่างแบบง่าย (Simple random sampling)โดยการจับสลาก เครื่องมือที่ใช้ในการวิจัยคือแบบสอบถาม ประกอบด้วยข้อมูล 3 ส่วนได้แก่ แบบสอบถามคุณลักษณะทั่วไปทางประชากร ข้อมูลทั่วไป การประเมินความรู้เกี่ยวกับโรคเบาหวานและ แบบสอบถามประเมินพฤติกรรมการดูแลตนเองของผู้ป่วยเบาหวานซึ่งผ่านการตรวจสอบความตรงโดยผู้เชี่ยวชาญและทดสอบความเชื่อมั่นด้วยวิธีอัลฟาของครอนบาคได้ความเชื่อมั่นของแบบวัดด้านความรู้เท่ากับ0.79 และด้านการดูแลตนเอง เท่ากับ 0.79 เก็บรวบรวมข้อมูลโดยผู้วิจัยดำเนินการเก็บรวบรวมข้อมูลผู้วิจัยกับทีมผู้ช่วยในการวิจัย ระหว่างวันที่ 1 – 30 มิถุนายน 2557 วิเคราะห์ข้อมูลด้วยสถิติพรรณนา (Descriptive statistic) ได้แก่ จำนวน ร้อยละ ค่าเฉลี่ย และส่วนเบี่ยงเบนมาตรฐาน และสถิติวิเคราะห์ได้แก่ สถิติ สหสัมพันธ์ของเพียร์สัน ผลการวิจัยมีดังต่อไปนี้

ผลการวิจัยพบว่า ผู้ป่วยเบาหวานมีอายุมากกว่า 60 ปีร้อยละ 69. เป็นเพศชายร้อยละ52.2, สถานะภาพสมรส ร้อยละ71.7, มีการศึกษาระดับประถมศึกษาร้อยละ80.4 , ประกอบอาชีพเกษตรกรรมร้อยละ71.4, มีรายได้น้อยกว่า5000บาทต่อเดือน ร้อยละ63.0,โรคร่วมกับโรคเบาหวานชนิดที่2 ส่วนมากเป็นโรคความดันโลหิตสูงร้อยละ56.5,ระยะเวลาการเป็นโรคเบาหวานนานเกิน10ปีร้อยละ73.9 ,มีระดับน้ำตาลมากกว่า170 mg/dl ร้อยละ87.0 ผู้ป่วยเบาหวานมีความรู้เรื่องโรคเบาหวานอยู่ในระดับปานกลางและระดับสูงร้อยละ 21.7 และร้อยละ 71.7 และด้านการดูแลตนเองพบว่ามีพฤติกรรมการดูแลตนเองอยู่ในระดับปานกลางและระดับสูงร้อยละ 47.8 และ 52.2 ส่วนความสัมพันธ์ระหว่างความรู้กับการดูแลตนเองของผู้ป่วยเบาหวาน ไม่มีความสัมพันธ์กัน

 ข้อเสนอแนะจากการการวิจัย ได้แก่ ผู้ป่วยเบาหวานขาดความรู้เรื่องการควบคุมน้ำหนักและ การดูแลตนเองด้านการออกกำลังกาย เจ้าหน้าที่ควรทำงานร่วมกับภาคีเครือข่ายสุขภาพในตำบล เพื่อหาแนวทางให้ผู้ป่วยเบาหวานตระหนักเข้าใจ มีความรู้นำสู่การปฏิบัติดูแลตนเอง มีการออกกำลังกายเป็นประจำและต่อเนื่องอย่างยั่งยืน